जीतनराम मांझी की नैया पड़ी है मंझधार में, खेवनहार मांझी लगा सकेंगे पार, जानिए - Bihar news in hindi , Bihar-jharkhand samachar , Latest Bihar Hindi News
BIHAR Breaking News CRIME EDITORIAL Patna
जीतनराम मांझी की नैया पड़ी है मंझधार में, खेवनहार मांझी लगा सकेंगे पार, जानिए
February 8, 2019 TodayBiharNews 0 Comments
पटना । बीते छह फरवरी को बिहार के पूर्व मुख्यमंत्री जीतनराम मांझी की पार्टी हिन्दुस्तानी आवाम मोर्चा में अचानक भगदड़ मच गई और सबसे पहले राष्ट्रीय प्रवक्ता दानिश रिजवान ने पार्टी से इस्तीफा दिया, फिर प्रदेश अध्यक्ष वृषिण पटेल ने पार्टी को बाय-बाय कह दिया। दोनों ने एक-दूसरे पर आरोप लगाया।
उन दोनों के बाद आईटी सेल के अध्यक्ष राजेश गुप्ता और किसान सेल मोर्चा के प्रदेश अध्यक्ष बेला यादव के साथ हम पार्टी के प्रदेश युवा अध्यक्ष सुभाष चंद्र वंशी ने भी पार्टी छोड़ दी है। मांझी की अनुपस्थिति में इस भगदड़ के सियासी मायने निकाले जा रहे हैं।
एेसे में ये लग रहा है कि महागठबंधन में मांझी की पार्टी हाशिए पर चली गई है और उन्हें भी कोई खास तवज्जो नहीं मिल रही है। तेजस्वी यादव के ममता बनर्जी के धरने के समर्थन के विपरीत मांझी ने ममता की आलोचना कर दी। इतना ही नहीं सवर्ण आरक्षण पर भी पार्टी ने राजद से अलग स्टैंड रखा है।
मांझी की पार्टी के प्रदेश अध्यक्ष वृषिण पटेल ने इस्तीफा देने के बाद भी ये साफ कर दिया है कि वे महागठबंधन का हिस्सा बने रहेंगे। वहीं ये भी कहा जा रहा है कि वे एनडीए का दामन सकते हैं। हालांकि उनका अब तक कोई बयान नहीं आया है, लेकिन शुक्रवार को खुद मांझी ने कहा है कि वृषिण पटेल को अब पार्टी में नहीं रख सकते।
इसके साथ ही मांझी ने दानिश रिजवान की वकालत की। रिजवान ने भी मांझी के बयान का स्वागत किया और कहा कि वृषिण पटेल के गरीबों के पैसे की घोटाले की पुष्टि कर मांझी ने गरीबों की लाज रख ली। उनके बयान से यह साबित हो गया कि वृषिण ने गबन किया। मैंनें कभी नहीं कहा कि हम राजग की रैली में शामिल होगा,
मुझे बदनाम करने के लिए वृषिण गुट ने रची थी साजिश।
वहीं गुरुवार को बीजेपी के प्रदेश अध्यक्ष नित्यानंद राय ने कहा कि जीतनराम मांझी एनडीए में आ जाएं, यहां उनका स्वागत है। वे आ जाएं तो हम 40 सीटों पर जीत दर्ज करेंगे।
बहरहाल मांझी की पार्टी में टूट के बाद महागठबंधन में सियासी सरगर्मी भी तेज हो गई है। राजद ने भी दावा किया है कि वह 20 से 22 सीटों पर ही चुनाव लड़ेगी। जबकि पार्टी के वरिष्ठ नेता रघुवंश प्रसाद सिंह ने छोटे दलों को राजद के सिंबल पर लड़ने के लिए अपील की है।
मांझी की पार्टी के कमजोर होने से जहां उनकी नैया मंझधार में है तो वहीं ये भी हो सकता है कि महागठबंधन में दरार के संकेत भी स्पष्ट हैं और ये एनडीए के खुश होने का वक्त है। ऐसे में देखना दिलचस्प होगा कि आने वाले समय में मांझी की नैया किस गठबंधन के सहारे किनारे लगती है।
← औरंगाबाद में मॉर्निंग वॉक पर निकले BJP नेता की गोलीमार हत्या , मचा बवाल
तेजस्वी ने गिरिराज सिंह पर दिया विवादित बयान , कहा – ‘ये देश उनके बाप का नही है ‘ →
बिहार में 41 प्रखंडों के बीडीओ बदले , 99 CO का भी तबादला
February 20, 2019 TodayBiharNews 0
जेल में ली हत्या की सुपारी, बाहर गुर्गे को पुलिस ने हथियार के साथ दबोचा